Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_13112017/Veikkolan_keskustan_korttelin_39_asemaka(2034)
Timestamp: 2019-08-17 11:51:11+00:00
Document Index: 16151905

Matched Legal Cases: ['§ 93', 'kko ', 'kko ', '§ 19', 'kko ', 'kko ', 'kko ', 'kko ', 'kko ']

Veikkolan keskustan korttelin 39 asemakaavan muutoksen (piir.nro 3322) hyväksyminen MRL 52 §:n mukaisesti | Kirkkonummi
Veikkolan keskustan korttelin 39 asemakaavan muutoksen (piir.nro 3322) hyväksyminen MRL 52 §:n mukaisesti
KIRDno-2017-308
Yhdyskuntatekniikan lautakunta 08.12.2016 § 93
Muutettava asemakaava sijaitsee Veikkolan keskustassa, Koskentien ja Tuijatien välisellä alueella. Voimassa olevassa asemakaavassa alue on osittain liike- ja toimistorakennusten korttelialuetta (K) ja osittain asuinrakennusten korttelialuetta (A-1). Suunnittelualueen pinta-ala on noin 1 ha. Veikkolan keskustan korttelin 39 asemakaavan muutos on kunnanvaltuuston hyväksymässä kaavoitusohjelmassa osoitettu aloitettavaksi vuonna 2016.
Yhdyskuntatekniikan lautakunta hyväksyi osallistumis- ja arviointisuunnitelman 21.1.2016 (3 §) ja kaavamuutos on kuulutettu vireille 26.2.2016.
Asemakaavan muutokset tavoitteet
Asemakaavan muutoksen tavoitteena on laajentaa Koskentien varressa olevaa päivittäistavarakaupan liikerakennusta ja pysäköintialuetta asuinrakennusten korttelialueelle. Lisäksi tavoitteena on suunnitella jäljelle jäävän asuinrakennusten korttelialueen rakentamista.
Kaavamuutosehdotus
Ehdotuksessa liikerakennusten tonttia on laajennettu noin 2800 m2 ja rakennusoikeus on lisääntynyt 425 k-m2. Tonttia on laajennettu niin, että sille mahtuu päivittäistavarakaupan autopaikkamitoituksen (1 ap/20 k-m2) mukainen määrä autopaikkoja, eli 100 autopaikkaa. Kaupalla on nykyisin 44 autopaikkaa, joten lisäys on 56 autopaikkaa. Tontin itälaidalle on merkitty 10 metriä leveä alue jolla puusto on säilytettävä/istutettava näkösuojaksi viereiselle rivitalolle. Tämän alueen reunalle on merkitty rakennettavaksi tiilestä muurattava aita melusuojaksi kaupan huoltopihalta syntyvää melua vastaan. Aita on rakennettava viimeistään pysäköintialueen rakentamisen yhteydessä.
Asuinrakennusten tonttia on muutettu kerrostalojen tontiksi. Tontille voi rakentaa 1400 k-m2:n kokoisen neljä ja puolikerroksisen kerrostalon. Muutoksessa on säilytetty määräys jonka mukaan tontille voi rakentaa esim. vanhusten ryhmä- ja palveluasuntoja yhteistiloineen. Asuinrakennus on sijoitettu tontille niin, että se ei varjosta ympäristössä olevien asuinrakennusten pihamaita.
Kunnanhallitus päätti 11.4.2016 asettaa kaavamuutosehdotuksen nähtäville MRL 65 §:n ja MRA 27 §:n mukaisesti. Ehdotus oli nähtävillä 9.5 – 10.6.2016. Nähtävillä olon aikana jätettiin viisi muistutusta ehdotuksesta.
Muistutusten ja lausuntojen johdosta AK-korttelialueelle on lisätty rakennusala puistomuuntamoa (et) varten ja kaavamääräyksiä on muutettu niin, että KL-korttelialueelle rakennettava aita on rakennettava pysäköintialueen rakentamisen yhteydessä sekä että AK-korttelialueen autopaikoista 8 saa sijoittaa KL-korttelialueen pysäköimispaikalle. Lisäksi kaavakartalle on lisätty määräyksiä rakentamisesta pohjavesialueella sekä huleveden käsittelystä.
Ennen asemakaavan muutoksen hyväksymistä kunnanvaltuustossa on kunnan ja Keskon välillä tehtävä esisopimus tontin laajennuksen myynnistä ja toteutuksesta.
Valmistelija: kaavoitusteknikko Mikael Pettersson, puh. (09)2967 2533,
- Veikkolan keskustan korttelin 39 asemakaavan muutoksen selostus, sisältäen asemakaavan muutoskartan piir.nro 3279.
- kaavoittajan vastineet kaavamuutosehdotusesta saatuihin lausuntoihin ja muistutuksiiin.
se hyväksyy ja esittää kunnanvaltuuston hyväksyttäväksi tämän asian liitteen mukaiset kaavoittajan vastineet kaavamuutosehdotuksesta saatuun palautteeseen.
se hyväksyy ja esittää kunnanvaltuuston hyväksyttäväksi MRL 52 §:n mukaisesti Veikkolan keskustan korttelin 39 asemakaavan muutoksen, piir.nro 3279, ja siihen liittyvät asiakirjat.
ennen asemakaavan muutoksen hyväksymistä kunnanvaltuustossa kunnan ja Keskon välillä on oltava hyväksytty ja allekirjoitettu esisopimus tontin laajennuksen myynnistä ja toteutuksesta.
Kaavoitusteknikko Mikael Pettersson esitteli kaavahankkeen lautakunnalle.
Tiedoksi jatkokäsittelyyn kunnanhallitukselle
Muutoksenhakuohje muutoksenhakukielto koska asia koskee valmistelua
Kunnanhallitus 23.01.2017 § 19
se hyväksyy ja esittää kunnanvaltuuston hyväksyttäväksi tämän asian liitteen mukaiset kaavoittajan vastineet kaavamuutosehdotuksesta saatuun palautteeseen ja
se hyväksyy ja esittää kunnanvaltuuston hyväksyttäväksi MRL 52 §:n mukaisesti Veikkolan keskustan korttelin 39 asemakaavan muutoksen, piir.nro 3279 ja siihen liittyvät asiakirjat ja
ennen asemakaavan muutoksen hyväksymistä kunnanvaltuustossa kunnan ja Keskon välillä on oltava hyväksytty ja allekirjoitettu esisopimus tontin laajennuksen myynnistä ja toteutuksesta ja
Kaavoitusteknikko Mikael Pettersson oli läsnä kokouksessa klo 17:25 - 17:36 ja poistui kokouksesta päätöksenteon alkaessa.
Käsittelyn aikana Matti Kaurila teki seuraavan muutosehdotuksen:
- asemakaavaehdotuksen AK - korttelialueen suurinta sallittua kerroslukua pienennetään kolmeen
- asemakaavaehdotuksen AK - korttelialueella saa rakentaa terveys- ja hyvinvointipalveluja koko maantasokerrokseen. Muutokset päivitetään asiakirjoihin ennen valtuuston kokousta.
ja toteaa 11.4.2016 tekemän päätöksensä siitä, että kunnan omistuksessa oleva AK-korttelin kunta varaa etusijalla vanhusten ryhmä- ja palveluasuntoja tai senioriasuntoja varten
muilta osin se hyväksyy ja esittää kunnanvaltuuston hyväksyttäväksi edellä mainituin muutoksin ja tämän asian liitteen mukaiset kaavoittajan vastineet kaavamuutosehdotuksesta saatuun palautteeseen ja
ennen asemakaavan muutoksen hyväksymistä kunnanvaltuustossa
kunnan ja Keskon välillä on oltava hyväksytty ja allekirjoitettu esisopimus
tontin laajennuksen myynnistä ja toteutuksesta.
Puheenjohtaja Raija Vahasalo, Timo Haapaniemi, Johanna Isomäki-Reik ja Outi Saloranta-Eriksson kannattivat Matti Kaurilan ehdotusta.
Pekka M. Sinisalo teki käsittelyn aikana seuraavan ehdotuksen:
Asemakaavaehdotuksen AK - korttelialueen suurinta sallittua kerroslukua pienennetään kolmeen ja puoleen kerrokseen.
Sinisalon tekemän ehdotuksen jälkeen Matti Kaurila muutti ehdotuksensa ensimmäistä kohtaa sisällyttäen Sinisalon tekemän ehdotuksen omaan ehdotukseensa siten, että AK-korttelialueen suurinta sallittua kerroslukua pienennetään kolmeen ja puoleen kerrokseen.
Puheenjohtaja Raija Vahasalo, Timo Haapaniemi, Johanna Isomäki-Reik ja Outi Saloranta-Eriksson kannattivat Matti Kaurilan uutta, Pekka M. Sinisalon tekemän ehdotuksen sisältämää ehdotusta.
Puheenjohtaja totesi, että tehdyt ehdotukset ovat kohdan 1 ensimmäisen lauseen osalta samansisältöiset, joten ne voidaan yhdistää.
Muutosehdotusta ei hyväksytty yksimielisesti, joten siitä äänestettiin seuraavasti: pohjaehdotus JAA ja Kaurilan/Sinisalon muutosehdotus EI.
Pohjaehdotuksen (JAA) puolesta äänestivät Ari Harinen, Hans Hedberg, Pirkko Lehtinen, Michaela Lindholm ja Anna-Lotta Wichmann. Kaurilan/Sinisalon muutosehdotuksen puolesta (EI) äänestivät Anders Adlercreutz, Timo Haapaniemi, Johanna Isomäki-Reik, Matti Kaurila, Antti Kilappa, Outi Saloranta-Eriksson, Pekka M. Sinisalo ja Raija Vahasalo. Muutosehdotus hyväksyttiin äänin 8-5.
- asemakaavaehdotuksen AK - korttelialueen suurinta sallittua kerroslukua pienennetään kolmeen ja puoleen
Ei muutoksenhakua (valmistelua)
Kaava-asiakirjat on korjattu kunnanhallituksen päätöksen mukaisesti ja asemakaavan muutoskartalle on annettu uusi piirustusnumero 3304. Kaava-alueen ja siihen rajoittuville maanomistajille annettiin mahdollisuus kommentoida kaava-asiakirjoihin tehtyjä korjauksia. Määräaikaan mennessä ei saatu yhtään kommenttia.
Kirkkonummen kunnan ja Kiinteistö Oy Kirkkonummen Veikkolan Koskentien Kaupan kesken on 18.10.2017 allekirjoitettu esisopimus alueiden luovuttamisesta.
Kunnanhallitus ehdottaa kunnanvaltuustolle että valtuusto päättää
hyväksyä tämän asian liitteen mukaiset kaavoittajan vastineet kaavamuutosehdotuksesta saatuun palautteeseen ja
hyväksyä MRL 52 §:n mukaisesti Veikkolan keskustan korttelin 39 asemakaavan muutoksen, piir.nro 3304 ja siihen liittyvät asiakirjat.
Kaavoitusteknikko Mikael Pettersson oli kokouksessa esittelemässä kaavahanketta.
Keskustelun aikana varavaltuutettu Maija Lounamaa teki seuraavan muutosehdotuksen:
Luovutaan kunnanhallituksen tekemästä muutoksesta kaavan AK korttelin kerroslukuun ja vahvistetaan yhdyskuntatekniikan lautakunnan 8.12.2016 hyväksymä asemakaavaehdotus.
Puheenjohtaja julisti keskustelun päättyneeksi ja totesi että varavaltuutettu Lounamaa on tehnyt muutosehdotuksen. Ehdotusta on kannatettu. Kunnanvaltuusto ei hyväksynyt muutosehdotusta yksimielisesti, joten puheenjohtaja totesi, että ehdotuksesta on äänestettävä.
Puheenjohtaja ehdotti, että asiasta äänestetään sähköisesti siten, että ne, jotka kannattavat kunnanhallituksen pohjaehdotusta, äänestävät JAA ja ne, jotka kannattavat Lounamaan muutosehdotusta, äänestävät EI. Jos EI voittaa, kunnanvaltuusto päättää Lounamaan ehdotuksen mukaisesti.
Sähköisesti toimitetussa äänestyksessä annettiin ääniä kuten alla. Valtuutettu Anna Aintila totesi, että hänen äänestyslaitteensa ei toimi ja puheenjohtaja totesi, että Aintilan ääni lisätään manuaalisesti tulokseen. Aintila äänesti EI. Äänestystulos on 23 JAA - ääntä ja 28 -Ei -ääntä. Lounamaan ehdotus sai enemmän ääniä.
tehdä seuraavan muutoksen Veikkolan keskustan korttelin 39 piirustuksen 3304 mukaiseen asemakaavan muutokseen: Luovutaan kunnanhallituksen tekemästä muutoksesta kaavan AK korttelin kerroslukuun ja vahvistetaan yhdyskuntatekniikan lautakunnan 8.12.2016 hyväksymä asemakaavaehdotus.
muilta osin hyväksyä MRL 52 §:n mukaisesti Veikkolan keskustan korttelin 39 asemakaavan muutoksen ja todeta, että 1 - kohdan mukaan muutetulle asemakaavapiirustukselle annetaan uusi piirustusnumero 3322.
Valtuutetut Matti Kaurila, Raija Vahasalo, Piia Aallonharja, Pekka M. Sinisalo, Anneli Granström, Rita Holopainen, Petri Ronkainen, Hanna Haikonen, Ulla Seppälä, Anni-Mari Syväniemi, Outi Saloranta- Eriksson sekä varavaltuutetut Susan Honka ja Sanna Andersen jättivät kunnanvaltuuston päätökseen eriävän mielipiteen: Päätös oli vastoin lähidemokratiaa eikä huomioinut veikkolalaisten kaavasta antamia palautteita ja muistutuksia.
Valtuutetut Matti Kaurila, Raija Vahasalo, Piia Aallonharja, Pekka M. Sinisalo, Anneli Granström, Rita Holopainen, Petri Ronkainen, Hanna Haikonen, Ulla Seppälä, Anni-Mari Syväniemi, Outi Saloranta- Eriksson sekä varavaltuutetutu Susan Honka ja Sanna Andersen jättivät kunnanvaltuuston päätökseen eriävän mielipiteen: Päätös on paikallisten asukkaiden mielipiteen vastainen.
Lounamaa muutosehdotus PE JAA Lounamaa EI
Jaa 23 kpl 46%
Outi Saloranta-Eriksson, Sanna Andersen, Marjut Frantsi-Lankia, Matti Kaurila, Kati Kettunen, Susan Honka, Mikko Kara, Raija Vahasalo, Ulla Seppälä, Markus Myllyniemi, Hanna Haikonen, Anni-Mari Syväniemi, Anneli Granström, Petri Ronkainen, Piia Aallonharja, Riikka Purra, Rita Holopainen, Pekka Sinisalo, Katarina Helander, Timo Haapaniemi, Kim Åström, Erkki Majanen, Antti Salonen
Ei 27 kpl 54%
Noora Piili, Patrik Lundell, Hans Hedberg, Elina Utriainen, Maija Lounamaa, Tony Björk, Johanna Fleming, Jens Gellin, Ulf Kjerin, Kim Männikko, Pirkko Lehtinen, Kari Hujanen, Anders Adlercreutz, Tero Suominen, Reetta Hyvärinen, Maarit Orko, Anna-Mari Toikka, Saara Huhmarniemi, Bodil Lindholm, Ari Harinen, Miisa Jeremejew, Linda Basilier, Eja Björkqvist, Carl-Johan Kajanti, Pekka Oksanen, Tuula Peura, Jukka Tammi
Veikkolan keskusta k39 SEL 3322, kunnanvaltuuston päätös 13.11.2017.pdf.pdf (pdf, 4117 kt)
Veikkola k39 vastineet, kunnanvaltuuston päätös 13.11.2017.pdf.pdf (pdf, 137 kt)